****

**VILKAVIŠKIO R. SŪDAVOS PAGRINDINĖS MOKYKLOS**

**DIREKTORIUS**

**ĮSAKYMAS**

**DĖL VILKAVIŠKIO R. SŪDAVOS PAGRINDINĖS MOKYKLOS SPECIALIOSIOS PEDAGOGINĖS IR SPECIALIOSIOS PAGALBOS TEIKIMO TVARKOS APRAŠO PATVIRTINIMO**

2017 m. rugsėjo 1 d. Nr. V-165

Sūdava

Vadovaudamasi Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl specialiosios pedagoginės pagalbos teikimo mokyklose (išskyrus aukštąsias mokyklas) tvarkos aprašu‘‘, Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 ,, Dėl specialiosios pagalbos teikimo mokyklose (išskyrus aukštąsias mokyklas) tvarkos aprašu“ bei atsižvelgdama į VGK posėdžio 2017-08-28 protokolą Nr. 17:

 1. T v i r t i n u Vilkaviškio r. Sūdavos pagrindinės mokyklos specialiosios pedagoginės ir specialiosios pagalbos teikimo tvarkos aprašą (pridedama).

2. N u r o d a u direktoriaus pavaduotojai ugdymui Laimai Kazlauskienei koordinuoti šios tvarkos aprašo vykdymą.

3. P r i p a ž į s t u netekusiu galios Vilkaviškio r. Sūdavos pagrindinės mokyklos direktoriaus 2015 m. rugsėjo 1 d. įsakymą Nr. V-288 „Dėl Vilkaviškio r. Sūdavos pagrindinės mokyklos specialiosios pedagoginės pagalbos teikimo tvarkos aprašo patvirtinimo“.

Direktorė Vilija Nikliauzienė

PATVIRTINTA

Vilkaviškio r. Sūdavos pagrindinės mokyklos direktoriaus 2017 m. rugsėjo 1 d. įsakymu Nr. V-165

**VILKAVIŠKIO R. SŪDAVOS PAGRINDINĖS MOKYKLOS SPECIALIOSIOS PEDAGOGINĖS PAGALBOS IR SPECIALIOSIOS PAGALBOS ASMENIUI IKI 21 METŲ TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

 1. Vilkaviškio r. Sūdavos pagrindinės mokyklos Specialiosios pedagoginės pagalbos ir specialiosios pagalbos asmeniui iki 21 metų teikimo tvarkos aprašas (toliau – Aprašas) reglamentuoja specialiosios pedagoginės pagalbos ir specialiosios pagalbos (toliau – Pagalba) teikėjus ir gavėjus bei Pagalbos organizavimą.

2. Pagalbos paskirtis – didinti asmens, turinčio specialiųjų ugdymosi poreikių, ugdymosi veiksmingumą.

3. Pagalbos teikimą organizuoja ir koordinuoja mokykla.

4. Pagalba teikiama mokykloje, mokinio namuose ir Švietimo pagalbos tarnyboje.

5. Pagalba teikiama lietuvių kalba.

6. Pagalba teikiama vadovaujantis Lietuvos Respublikos švietimo įstatymu, jį įgyvendinančiais teisės aktais ir Aprašu.

7. Pagalbos gavėjai – asmenys iki 21 metų, turintys specialiųjų ugdymosi poreikių, išskyrus atsirandančius dėl išskirtinių gabumų.

8. Pagalbos teikėjai – mokyklos, Švietimo pagalbos tarnybos specialieji pedagogai, logopedai, mokytojo padėjėjai.

**II SKYRIUS**

 **PAGALBOS ORGANIZAVIMAS**

9. Vienu etatu dirbantis logopedas teikia pagalbą ne daugiau kaip 50 specialiųjų ugdymosi poreikių turinčių mokinių, ugdomų pagal priešmokyklinio, pradinio, pagrindinio ugdymo programas, kuriems reikalinga logopedo pagalba.

10. Vienu etatu dirbantis specialusis pedagogas teikia pagalbą ne daugiau kaip 27 specialiųjų ugdymosi poreikių turintiems mokiniams, ugdomiems pagal priešmokyklinio, pradinio, pagrindinio ugdymo programas, kuriems reikalinga specialiojo pedagogo pagalba.

11. Skaičiuojant mokinius specialiojo pedagogo, logopedo etatui steigti, mokinys, turintis didelių ar labai didelių specialiųjų ugdymosi poreikių, prilyginamas dviem mokiniams.

12. Specialiojo pedagogo, logopedo pareigybė (etatas ar dalis etato), turint finansinių galimybių, gali būti steigiama ir esant mažesniam mokinių skaičiui, nei nustatyta šio Aprašo 9, 10 punktuose.

13. Pagalba teikiama, kai ją skiria Mokyklos vaiko gerovės komisija ar Švietimo pagalbos tarnyba, tėvų (globėjų, rūpintojų) sutikimu.

14. Mokyklos vaiko gerovės komisija turi teisę kreiptis į savivaldybėje vaiko teisių apsaugą užtikrinančią instituciją, kai vaiko tėvai (globėjai, rūpintojai) neužtikrina vaiko teisių ir teisėtų interesų gauti reikalingą Pagalbą.

15. Pagalbos gavėjų sąrašą, Mokyklos vaiko gerovės komisijos pirmininko suderintą su Tarnyba, tvirtina mokyklos direktorius. Pagalbos gavėjų sąrašą Mokyklos vaiko gerovės komisijos pirmininkas suderina su Tarnyba, o patvirtina mokyklos direktorius.

16. Pagrindinės logopedo, specialiojo pedagogo, darbo formos yra pratybos (individualios, pogrupinės (2–4 mokiniai), grupinės (5–8 mokiniai), pedagogų ir kitų dalyvaujančiųjų ugdymo procese asmenų bei mokinio tėvų (globėjų, rūpintojų) konsultavimas, o, esant poreikiui – Pagalba pamokoje ar kitaip organizuojamoje mokinio (mokinių) ugdymosi veikloje.

17. Mokyklos vaiko gerovės komisijos sprendimu Pagalba specialiųjų ugdymosi poreikių turintiems mokiniams teikiama pamokų ir (arba) ne pamokų metu.

18. Pagalba derinama su psichologine, socialine pedagogine ir specialiąja pagalba.

19. Mokyklos logopedas, specialusis pedagogas, pareigybių aprašymuose numatytas funkcijas vykdo bendradarbiaudamas su Švietimo pagalbos tarnybos, prireikus, kitų įstaigų, kurių veikla susijusi su vaiko sveikatos stiprinimu ir vaiko gerovės kūrimu, specialistais.

20. Specialiosios pagalbos mokiniams teikėjas – mokytojo padėjėjas.

21. Mokytojo padėjėjo paslaugos teikiamos mokiniui ar (ir) mokinių grupei, turinčiai vidutinių, didelių ar labai didelių specialiųjų ugdymosi poreikių ir dėl įgytų ir įgimtų sutrikimų negalinčiai savarankiškai dalyvauti ugdymo procese.

22. Mokytojo padėjėjas padeda mokiniui ar (ir) mokinių grupei atlikti su ugdymusi, savitarna, savitvarka ir maitinimusi susijusias veiklas, padeda orientuotis aplinkoje, judėti, tinkamai naudotis ugdymui skirtomis techninės pagalbos priemonėmis, teikia teksto skaitymo ir konspektavimo bei kitas paslaugas.

**III SKYRIUS**

 **PAGALBOS NAMUOSE TEIKIMAS**

23. Pagalba namuose, esant poreikiui, teikiama vaikams, kuriems Švietimo pagalbos tarnybos nustatyti dideli ar labai dideli specialieji ugdymosi poreikiai, nuo gimimo iki, kol jiems pradedamas teikti ugdymas mokykloje pagal ikimokyklinio ar priešmokyklinio ugdymo programą.

24. Specialusis pedagogas, logopedas, atsižvelgdamas į kiekvieno vaiko individualias galimybes, kartu su tėvais (globėjais, rūpintojais) sudaro vaiko ugdymo programą, lavina vaiko gebėjimus ir konsultuoja tėvus (globėjus, rūpintojus).